Nadal als col·legis d'Alaquàs
21/12/2011

# Nadal als col·legis d'Alaquàs

*   21/12/2011
*   [Imprimir](#)
*   Compartir
*    https://www.alaquas.org/documento.asp?id\_do=13009

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13009%2F0&title=Ajuntament%20d%27Alaqu%C3%A0s.%20Premsa.Nadal%20als%20col%26%23183%3Blegis%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13009/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/13009/21122011dsc07378_1_Form_4.jpg)](https://www.alaquas.org/ficheros/documentos/2011/2/13009/21122011dsc07378_1_Form_10.jpg "<a href='https://www.alaquas.org/ficheros/documentos/2011/2/13009/21122011dsc07378_1_Form_10.jpg' target=_blank><i class='fa fa-external-link' aria-hidden='true'></i>.Nadal als col&#183;legis d'Alaquàs</a>")

Els escolars d'Alaquàs reben el Nadal amb el tradicional Festival Escolar de Nadalenques

Com cada any, els centres escolars d'Alaquàs van fer el tradicional Festival de Nadalenques organitzat per l'Ajuntament d'Alaquàs per tal de donar la benvinguda a les festes. Les sessions van ser el passat dimarts i dimecres. En la primera van actuar els col·legis Bonavista, González Gallarza, Mare Josefa Campos i Ciutat de Cremona i hui ho faran els centres Mare de Déu de l'Olivar, Vila d'Alaquàs i Sanchis Almiñano.

Centenars de persones, entre alumnes, professors i mares i pares, van estar presents en aquesta cita que s'ha consolidat a la ciutat com una de les cites més importants dels Nadals i com un exemple de tolerància i respecte cap a la resta. A l'acte va assistir l'alcaldessa d'Alaquàs, Elvira García Campos que va obsequiar els participants amb un regal en agraïment a la seua participació.

Els primers en actuar van ser els alumnes del CP Bonavista, que interpretaren les nadales _Siempre en Navidad viviría_ i _Canta Nadal,_ sota la direcció de Carolina Nácher González i Vicent Català Borràs. A continuació van actuar els alumnes del col·legi González Gallarza, que interpretaren les nadales _El noi de la mare_ i _Duermete niño,_ i van estar dirigits per Francisco Real Löpez. Els tercers van estar els alumnes del Mare Josefa Campos, que, sota la direcció de David Méndez Bueno, cantaren _Cap a Betlem van dos minyons_ i _Rocking around the Chirstmas tree._ A continuació va actuar el cor del col·legi Ciutat del Cremona amb les nadales _Baix d'una penyetas_ i _La pastoreta_ i la direcció de Beatriz Rodríguez García.

En la segona sessió del Festival, van actuar en primer lloc els alumnes del col·legi Mare de Déu de l'Olivar I amb les nadales _Eres luz_ i _Que sonen les paraules_ i la direcció de Marina Niubó Villalba. A continuació va ser el col·legi Vila d'Alaquàs, que va interpretar _La nit més esperada_ i _Blanc Nadal_ amb la direcció de Gloria Pascual Fernández. L'últim col·legi en actuar va ser el Sanchis Almiñano, sota la direcció de Francisco Mengual i les nadales _Gravy_ i _Libre_.

L'Ajuntament d'Alaquàs ha obsequiat tots els participants amb un regal en agraïment a la seua participació i el seu interès un any més per formar part d'aquesta iniciativa conjunta.